Helle spørger ordret: Der kommer først forklaringer på i senere indlæg omkring hesten og dens situation som så heller ikke ænder min opfattelse af om man kan tage stilling til det udførte smedearbejde. Som jeg læser mange af indlægene, konkluderer de fleste deres meninger og erfaringer inkl. dig Pia og kommer ikke med svar, der starter med: Der er pokkers til forskel på konklusion og tro. Jeg skifter ikke mening og det gør i sikkert heller ikke fred være med det. Vi overlever alle sammen og det gør vore krikker også. Jeg fik givet mit besyv med, så jeg er "Næsten" tilfreds  Mvh Charlotte
Altså både min tidligere smed og ham, jeg bruger nu, ser altid hestene en tur op og ned af staldgangen både før og efter beskæring!!! Det troede jeg var helt normalt!
Jamen Charlotte så er vi jo ude i en diskussion om formuleringer, hvilket er noget lidt andet. Jeg tager det lidt for givet at folk hver især taler ud fra de heste de selv har set, hvilket selvsagt ikke er alle heste i hele verden med alle den slags problemer som kan forekomme. Men vi behøver jo ikke være enige, heller ikke i den side af sagen. Jeg mangler dog at høre et argument for, hvorvidt man kan sætte en sko skævt OG korrekt på hoven. :Pia
Så må jeg hellere indskyde at det ikke er fra Charlotte personligt at jeg vil have en forklaring på skæve sko - bare nogen som ved noget, har prøvet det og hvor det evt. var ok.  :Pia
Helle Høgh. Jeg kan da komme med et par ting som der er diskuteret her,men som tidligere nævnt er det svært at se på billederne hvordan og hvorfor at arbejdet er lavet som det er. Så jeg kommer altså ikke med min mening for at genere din smed,under alle omstændigheder skal du da absolut bede om en fornuftig forklaring på det. Først er der det med overrulningen,det klares IKKE ved at lægge skoen længere tilbage,men ved at lægge skoen KORREKT og med rejst tå. Vinger skal raspes væk hvergang. Der skal kunne trækkes en lige linie fra kronranden og ned til hovranden,så har du hovens naturlige støtteflade. Hvis en hest gentager at producserer vinger er det fordi de ikke er fjernet korrekt,der skal også somme tider et par sko til,evt ringsko. Men ved en rette beskæring er det sjældent at de kommer igen efter to tre beskæringer,hvis intervallen for den pågældende hest overholdes. Hulvæg. En hov der igennem en længere periode ikke har fået raspet vingerne væk,er i fare for at udvikle det der hedder hulvæg,dvs. at hornvæggen løsner sig fra det bladehorn,altså lammellerne.Den bedste måde at fixe problemet på er at beskære hoven så den har den omkreds som den vil have hvis ikke der er vinger,altså en lige linie fra kronranden og ned til hovranden. Så laver man en ringsko,gerne med lædersål.Når den er pålagt,skære man hornvæggen væk der hvor den er hul,det skal gøres så der ikke er nogen hjørner hvor der kan kile sig jord eller andet fast i.Dvs helt op til hvor hornvæg og lammeller er sammengroet.Den skal også lægges fri af skoen i det pågældende område. Når hesten er beslået på den måde igennem,måske et halvt eller trekvart år,vil hornvæggen været groet ned på normal vis. Derefter skal den have en sko på med optog udfor det tidligere dårlige område,det skal den have også i et halvt års tid,det vil støtte det nye horn i at få den rigtige groretning. Lave dragter. Heste med lave dragter skal altid kun beskæres i tåen og kun raspes i dragten. Den fremgangs måde vil efter få beskæringer få hoven tilbage i sin rette benstilling. Hvis at lave dragter gør udslag i at hesten får en dårlig gangart,er det en god ide at give den svejste kiler på. Aldrig nylon,da de har for vane at ødelægge dragten. MHT billederne. Det er lidt svært at bedømme helt konkret udfra dem,men jeg vil prøve at komme med en forsigtig vurdering. Billed 3 på din præs. Det ser ud til for mig at skoen er trukket for langt tilbage. Men den har en pæn støtte i dragten,hvilket er godt. Billed 4 er svært at se ,du skulle have børstet skidtet af hov og sko så ville det være lettere at vurdere. Billed 5 er også fyldt med møj.Men hvis det er en venstre forhov ser det ud til at skoen ligger for snævret i dragten. Det er for let for sten m.m. at kile sig fast imellem sko og strålen,hvilket vil foråsage knusninger. Hvis det er for at få det til at se ud som om at skoen ligger lige,når man ser på optoget,er det altså optoget som der skal flyttes,på den måde som jeg beskriver til slut. På den måde ville problemet med en for lang skogren i den ene side og en for kort i den anden side være løst. Det er tydeligt at se hvad jeg mener på dette billede. Billede 6. Ja her er det tydeligt at han har afstumpet tåvæggen,altså trukket skoen alt for langt tilbage,og raspet tåvæggen ind til skoen. Derfor ser det ud som om at den er for høj i dragten,hvilket jeg ikke tror at den er.Den ser ud til at have en god og stærk dragt. På ingen af billederne ser det ud til at forskoene er rejst i tåen,hesteejerne bør forstå at dette er temmeligt vigtig for hovens overrulning,og derved hestens frie gang. Man skal forstå at det er IKKE hoven der skal rejses,men kun tåstykket på skoen. Det gøres ganske simpelt ved at smeden lægger skoen med bærefladen nedad og optoget skal pege væk fra ham, på ambolten. Så trækker han skoen tilbage mod sig selv og når optoget rammer kanten på ambolten,giver han skoen nogle slag med hammeren på tåstykket,derved vil der fremkomme en lille rundning på skoen,og det er nok,det er det som kaldes rejst tå. Der er også tilfækde hvor hoven skal rejses ,men det er i sygedoms stilfælde. Men igen ,rejst tå er enormt vigtigt for den frie bevægelse af benet. Jeg fatter ikke at smedene ikke gider gøre det,de ved det,men det ser ud til at de er ligeglade,og kun tænker på bankkontoen. Man lægger ALDRIG skoen skævt på for at det skal se pænt ud,det er noget vrøvl. Men man kan for et syns skyld hvis det er påkrævet,sætte optoget forskudt,så det ser ud som om det sidder midt på hoven,det bruges somme tider til kåringer,hvis hesten er lidt fransk eller indfodet,personligt har jeg altid nægtet at gøre det ,da jeg mener at det er svindel,hvis det er til en avlskåring.Det er så min private mening om det. Det kan bruges F.eks ved høj skole ridning,så det ser ud som om den ikke svinger benet,men det er op til de enkelte,så længe at det ikke er til avlsarbejde. Udtrykket som er brugt her(udgangspunktet med at skoen lægges så den passer med hovens overrulning) mener jeg er et forkert ordvalg. Er der problemer med et eller andet vedr. gangarten,ja så laver man en sko som retter dette. Overrulningen vil altid være iorden hvis den er beskåret korrekt og tåaksen derved er rigtig, plus at skoen er rejst i tåen. Marianne Bech. Din pony lyder for mig som om den på et tidspunkt har været forfangen. Den skal have rettet det du kalder for andefødder,jeg har her beskrevet hvordan,det er på samme måde som vinger skal rettes. Hvis at den har lave dragter skal den kun beskæres i tåen og raspes let i dragten,samt renses grundigt op i dragtgrubberne. Jeg håber at l kan bruge dette (lille) indlæg til noget. Hilsen Den Gamle Smed NSW
Jeg glemte at kommentere dette. Nej en hest må ALDRIG være halt efter at den er nyskoet,så er der noget helt galt,og man bør med det samme pille skoen af på det pågældende ben,da den uden tvivl er trykket af et søm. Nå man så sætter skoen på igen undlader man ganske enkelt at bruge det sømhul igen. Vi har alle prøvet det,det kan og vil ske engang imellem,og det er også iorden. Hvad der ikke er iorden er hvis smeden ikke omgående retter fejlen. Hilsen Den Gamle Smed NSW
Tusinde tak for dine svar, Den Gamle Smed. Jeg har jo siddet og håbet på at der ville dukke et svar op fra en fagmand på et tidspunkt. Du har kastet lys på nogle ting, tak igen...
Jeg skrev ikke en diagnose på hesten. Jeg skrev: "Din hest har vist knækket tåakse bagtil." Bemærk venligst ordet "vist" - hvilket betyder, at man ikke er sikker i sin sag. Ganske rigtigt, som mange andre har skrevet, er det utroligt svært at bedømme benstillinger ud fra billeder, da der er mange forskellige faktorer, der spiller ind. Og jeg kan kun tilslutte mig den opfattelse, at for lave dragter kan give anledning til problemer for hestens bentøj. Har selv haft købt en pony for mange år siden, som som ikke gik med sko, da vi købte hende; men vi fandt hurtigt ud af i samråd med vores smed, at hun skulle gå med sko på alle fire og med kiler på baghovene, for at hæve hende bagtil. Linket satte jeg ind, så Helle havde noget at forholde sig til m.h.t. korrekt hov i balance set fra siden og set forfra.
Billederne er vel taget lige efter den nye skoning som skete efter 8 ugers interval? Sådan forstod jeg det. :Pia
Bare rolig, jeg har ikke den fjerneste interesse i at nærme mig din hest, eller dens hove. Helt ærligt, Helle ligger nogle billeder ud og beder om en kommentar, og der er så flere der kommenterer. Det var ligsom det der var meningen med indlæget. Helle er da helt sikker klar over at det er en masse mennesker med blandet baggrund der giver sit besyv med, og sorterer i det efter forgodtbefindende. Der er da ikke én der påstår de kan gøre det bedre.
Overhovedet have smed til sine heste mere? Jeg mener, kan det være rigtigt at man selv skal være mere eller mindre uddannet beslagsmed, for at være sikker på at der bliver lavet et ordentligt stykke arbejde? Andefødder, vinger og skæv tå og hvad ved jeg, aner ikke hvad i taler om...  Helle - hvis jeg var dig, og var i tvivl om det der er lavet er ok, så ville jeg altså også kontakte min smed, og høre om han ikke lige ville være rar at kigge ud igen, og forklare dig hvad det er han har lavet 
absolut anbefales selv at læse noget om beskæring og beslåning   Fx bogen 'Hovpleje'  Hvis man gør det, er det meget lettere at medvirke til, at ens hest bliver behandlet korrekt  Og tænk så lige på, hvor vigtigt det er med ens egne sko, hvis man skal løbetræne  Vabler gør ondt og forkerte fodstillinger også ubehagelige. Nu får heste naturligvis typisk andre former for fod-ubehag end os, men de kan også have ondt 
...umiddelbart ser det fint ud, men når man kigger tættere på står den lidt for stejlt syns jeg. Ikke ret meget, men det kan sagtens være nok til den kan få en underlig gang.     Her er det tydeligt at se at skoen ligger skævt i forhold til strålen, men det kan igen være smedens forsøg på at rette en fejl op ved hesten.   På dette billede kan man se at hesten er lettere fransk og det kan dog også forklare hvorfor smeden har sat skoen lidt skævt på.  
Man kan ikke rette noget som helst ved at lægge skoen skævt på. Hvis at der er noget som skal rettes ,laver man en sko til dette formål. Som skoen er lagt på her ,vil det kun skade i det lange løb. Hvis at hesten er fransk stillet,kan det også være pga. beskæringen,men det kan vi kun se hvis vi har hesten foran os,og ser i hoven. Vinger komme som regel af forkert beskæring. På det første billede ser det ud som om den er stejl,men det er altså fordi skoen er trukket for langt tilbage,du kan se det på afraspningen af tåvæggen. Det er det som man i gamle dage kaldte for cowboy eller svensk beslag. Du kan helt tydeligt se det på nr. 2 billed,se hvordan at hoven er afstumpet. Det er en stor fejl,undskyld smed hvis du ser dette,men har jeg ikke ret?? Jeg tror desværre at mange smede er for hurtige,så de glemmer håndværket,og det går først og fremmest ud over hesten,dernæst ejerens pengepung. Men med de få smede der er i forhold til hesteholdet,er det jo også svært at klare dem alle. Det kræver nytænkning fra både smede og hesteejernes side. Venlig hilsen Den Gamle Smed NSW